Philipp Degen

**Philipp Degen** (født 15. februar 1983 i Liestal) er en sveitsisk fotballspiller. Han spiller for den sveitsiske klubben Basel og for det . Degen spiller vanligvis høyreback, men kan også spille på venstresiden i forsvaret.

## Klubbfotball
### FC Basel
Degen har vært med å vinne den sveitsiske ligaen hele tre ganger, og cupen en gang. Han har også spilt Mesterligaen under sin tid i Basel.

### Borussia Dortmund
Degen gikk til Dortmund på Bosman-overgang fra sin sveitsiske klubb.
Sesongen 2005/2006 i Bundesliga endte med en 7.-plass for hans nye tyske klubb, hele 29 poeng bak vinnerne Bayern München. Degen spilte 31 kamper og skåret et mål i sin første sesong, noe som skaffet han interesse fra andre klubber. Degen bekreftet selv i mai 2006 at den engelske klubben Tottenham Hotspur var en av klubbene som var interessert i han. 
Sesongen 2006/2007 endte Dortmund enda lenger ned, på 9.-plass. Degen spilte 27 seriekamper denne sesongen. Sesongen 2007/2008 viste seg å bli den dårligste, med en 13.-plass, bare 9 poeng unna nedrykk. Degen selv spilte kun 10 seriekamper. Borussia Dortmund kom seg imidlertid til den tyske cupfinalen, men tapte der for Bayern München 19. mai 2008. Det ble også Degens siste kamp for Borussia Dortmund, etter at han tidligere i sesongen hadde takket nei til det nye kontraktstilbudet fra Dortmund, og klubben ikke ville forhandle mere.

### Liverpool
20. mai 2008 ble det kjent at Degen vil skrive under for Merseyside-laget 1. juli 2008, og kommer på Bosman-overgang fra Dortmund. Etter at overgangen var et faktum sa Rafael Benitez om Degen, «*Han er en offensiv spiller med stor energi og vinnermentalitet. Hans styrke er å gå framover og jeg er sikker på at han vil vise seg å bli en forsterkning for vår tropp.*». Degen blir dermed den andre sveitseren, etter Stephane Henchoz, som spiller for Liverpool FC. Hans første kamp for de røde, var en treningskamp 12. juli mot Tranmere Rovers.

Senere i måneden fikk Degen en lyskeskade, som medførte at han måtte igjennom en operasjon, og ble satt utenfor starten av sesongen 2008/2009. Like etter at han var tilbake fra flere ukers rehabilitering fra lyskeoperasjonen, fikk Degen sin første kamp fra start in en ligacup-kamp mot Crewe Alexandra som Liverpool vant 2-1 på Anfield, der han brakk to ribben etter en kollisjon med lagkamerat Sami Hyypiä og ble satt utenfor i to måneder. Tilbake fra skaden fikk Degen etterhvert prøve seg i en ny ligacup-kamp mot Tottenham i november, og ble igjen skadet med en metatarsalskade i en fot, noe som satte han ute av spill i en lengre periode og først den 9. januar 2009 ble Degen friskmeldt av skaden sin. Degen rakk imidlertid ikke før å bli frisk, før han igjen ble skadet i en reservelagskamp mot Manchester United den 29. januar, som satte han utenfor i nye fire til fem uker. Degen var først tilbake som innbytter i en reservelagskamp mot Hull City den 23. april.

## Landslagsfotball
Han debuterte i en vennskapskamp mot Forente arabiske emirater 9. februar 2005 og har pr 20. mai 2008 spilt 29 A-landskamper for Sveits og 14 ganger på U21-landslaget før det. Degen spilte for  i VM i fotball 2006, fram til de ble slått ut av  i straffespark-konkurranse i åttendedelsfinalene. Degen var også med i troppen da  arrangerte EM i fotball 2008 sammen med Østerrike, men fikk ikke spille noen av de tre gruppekampene før Sveits ble slått ut.

## Meritter
**[[FC Basel|Basel]]**
* Sveitsisk seriemester 2002, 2004, 2005.
* Sveitsisk cupmester 2003.

## Referanser


## Eksterne lenker
* 
*  David Degen Philipp Degen Online - The Official Website
*  Liverpools egen hjemmeside om Degen
*  Philipp Degen signs for Liverpool FC - Official LFC website
*  Liverpool.no: Dette er Philipp Degen